Številka: 410-350/2017

Datum: 14. 9. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi spremembe Načrta razvojnega programa (NRP) Ureditev mestne tržnice**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi spremembe Načrta razvojnega programa (NRP) Ureditev mestne tržnice.

 Miran SENČAR,

 župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) – Ureditev mestne tržnice.

PREDLOG

September 2018

Na podlagi prvega odstavka 8. člena Odloka o proračunu Mestne občine Ptuj za leto 2018 (Uradni vestnik Mestne občine Ptuj, št. 19/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI SPREMEMBE NAČRTA RAZVOJNEGA PROGRAMA (NRP)**

**UREDITEV MESTNE TRŽNICE**

**1.**

Mestna občina Ptuj potrjuje spremenjen Načrt razvojnega programa (NRP) Ureditev mestne tržnice.

**2.**

Finančna sredstva za sofinanciranje projekta bo Mestna občina Ptuj zagotovila iz Evropskega sklada za regionalni razvoj, Ministrstva za okolje in prostor in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-350/2017

Datum:

**Obrazložitev:**

V finančni perspektivi 2014-2020 je mestnim občinam namenjen mehanizem Celostnih teritorialnih naložb (CTN). Eden izmed ukrepov je tudi izboljšanje urbanega okolja, oživitev mest, sanacija in dekontaminacija degradiranih zemljišč. Investicije v ta ukrep so možne samo znotraj mestnega naselja Ptuj na območju degradiranih urbanih površin, ki so določena v skladu z merili in kriteriji, ki jih je pripravila Fakulteta za arhitekturo Univerze v Ljubljani. Območje mestne tržnice po kriterijih spada med degradirana območja, z obnovo bodo doseženi vsi kazalniki, ki so določeni v Merilih za izbor operacij v okviru mehanizma CTN, zato je investicija upravičena do sofinanciranja.

Prenovljena mestna tržnica bo urejen prostor, kjer bo središče dogajanja, prodaje domačih proizvodov, kulinarične ponudbe, prostor za izvedbo prireditev in privlačen kraj za druženje in preživljanje prostega časa. Z obnovo tržnice bo tudi spremenjen prometni režim v tem delu mesta, povečana bo peš cona in s tem narejen prvi korak k zmanjšanju števila avtomobilov v starem mestnem jedru.

Novelacija investicijskega programa Ureditev mestne tržnice je potrebna, zaradi uskladitve vrednosti investicije, virov financiranja in terminskega plana izvedbe investicije.

Dne 17.7.2017 je bil na 31. seji Mestnega sveta Mestne občine Ptuj sprejet investicijski program Ureditev mestne tržnice. Vrednost investicije je v investicijskem programu iz julija 2017 znašala 4.802.932,34 EUR in je bila podana na podlagi projektantske ocene (PZI in PGD). V avgustu 2018 je bila za ureditev mestne tržnice podpisana pogodba z izvajalcem, ki pa je višja od projektantske ocene. Odstopanja se pojavijo v izvedbenih delih, kjer je razlika 510.527,26 EUR, od tega 167.383,52 EUR za arheološka izkopavanja. Nekoliko se je povišal tudi strošek za pripravo projektne dokumentacije in strokovnega nadzora.

Mestna občina Ptuj je dne 14. 9. 2018 s strani Posredniškega organa, Ministrstvo za okolje in prostor, prejela pozitivno oceno kakovosti projekta Ureditev mestne tržnice, ki je podlaga za izdajo odločitve o podpori, s strani Organa upravljanja, Služba vlade za razvoj in kohezijsko politiko, projektu Ureditev mestne tržnice. Iz opravljene ocene kakovosti je razvidno, da se projektu Ureditev mestne tržnice odobrijo sredstva v višini 4.262.148,30 EUR. Vrednost namenskih sredstev EU za kohezijsko politiko znaša 3.409.718,64 EUR, vrednost slovenske udeležbe za sofinanciranje kohezijske politike znaša 852.429,66 EUR. V času usklajevanja vloge na 2. fazi (od aprila 2018 do septembra 2018) pri PO MOP smo projekt Ureditev mestne tržnice vrednostno in terminsko uskladili s sklenjeno pogodbo z izvajalcem.

**Tabela:** Viri financiranja

|  |  |  |  |  |  |  |
| --- | --- | --- | --- | --- | --- | --- |
| **Viri financiranja** | **2016** | **2017** | **2018** | **2019** | **Skupaj** | **Delež**  |
| **Mestna občina Ptuj** | 22.265,99 | 118.576,05 | 408.694,90 | 558.705,01 | 1.108.241,95 | 20,64 |
| **ESRR - Evropski sklad za regionalni razvoj** | 0,00 | 0,00 | 0,00 | 3.409.718,64 | 3.409.718,64 | 63,49 |
| **RS - Ministrstvo za okolje in prostor** | 0,00 | 0,00 | 0,00 | 852.429,66 | 852.429,66 | 15,87 |
| **Skupaj** | 22.265,99 | 118.576,05 | 408.694,90 | 4.820.853,31 | 5.370.390,25 | 100,00 |

Naložbo sofinancirata Evropska unija iz Evropskega sklada za regionalni razvoj in Republika Slovenija v višini 79,36 % stroškov investicije, kar znaša 4.262.148,30 EUR.

Za izvedbo investicije Ureditev mestne tržnice bo Mestna občina Ptuj zagotovila 20,64 % stroškov investicije**,** kar znaša 1.108.241,95 EUR (v letih 2016, 2017, 2018 in 2019). Sredstva v proračunu so in bodo z rebalansom proračuna zagotovljena na proračunski postavki 6560 – Ureditev mestne tržnice.

Odlok o proračunu Mestne občine Ptuj za leto 2018 v prvem odstavku 8. člena določa, da lahko župan spreminja vrednost projektov v načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran SENČAR,**

Tina Zamuda **župan Mestne občine Ptuj**